
แผนการตรวจสอบภายในประจำปีงบประมาณ  พ.ศ. 2568
องค์การบริหารส่วนตำบลทุ่งโป่ง
*************************************
1.หลักการและเหตุผล
การตรวจสอบภายใน  เป็นปัจจัยสำคัญที่จะช่วยให้การดำเนินงานตามภารกิจขององค์การบริหารส่วนตำบลทุ่งโป่ง  เป็นไปอย่างมีประสิทธิภาพและประสิทธิผล  ทั้งยังช่วยป้องกันหรือลดความเสี่ยง  จากการดำเนินงานผิดพลาดและลดความเสียหายที่อาจเกิดขึ้น  ซึ่งการตรวจสอบภายในนั้น  ยังถือเป็นส่วนประกอบสำคัญที่แทรกอยู่ในการปฏิบัติงานตามปกติ  ซึ่งจะต้องมีการกระทำอย่างเป็นขั้นตอนถูกต้อง  ตามระเบียบและกฎหมายที่กำหนด  โดยผู้บริหารสามารถนำแผนการตรวจสอบภายในมาใช้  โดยรวมเป็นส่วนหนึ่งของกระบวนการบริหารเพื่อให้สามารถบรรลุวัตถุประสงค์ของการดำเนินงาน  อีกทั้งยังเป็นการกำหนดให้มีลักษณะงาน  วิธีการปฏิบัติที่มีขอบเขตแนวทางที่ถูกต้องและใช้เป็นแนวทางการปฏิบัติงาน  ซึ่งเป็นแนวทางการตรวจสอบภายในที่ชัดเจน
	ดังนั้น  การจัดทำแผนการตรวจสอบภายในอย่างมีมาตรฐานประกอบกับมีระเบียบ  ข้อบังคับ  ตลอดจนกฎหมายต่างๆ  ที่เกี่ยวข้องจะทำให้การปฏิบัติงาน  ขององค์การบริหารส่วนตำบลทุ่งโป่ง  เป็นไปอย่างถูกต้องและเป็นไปตามวัตถุประสงค์ของทางราชการ
2.วัตถุประสงค์ของการตรวจสอบภายใน
1.เพื่อให้ทราบการบริหารงานและการดำเนินงานของหน่วยรับตรวจมี ประสิทธิภาพและประสิทธิผล  บรรลุผลสัมฤทธิ์ของงานตามเป้าหมายขององค์กร
2.เพื่อให้ทราบว่าการปฏิบัติงานของหน่วยรับตรวจเป็นไปตามกฎหมาย  ระเบียบ  ข้อบังคับ  หนังสือสั่งการและนโยบายที่กำหนด
3.เพื่อให้ทราบว่าข้อมูลด้านการเงิน  การบัญชี  มีความถูกต้อง  ครบถ้วน  เชื่อถือได้  และทันกาล
4.เพื่อให้คำปรึกษาแนะนำในการสร้างคุณค่าเพิ่มและเสนอแนวทางปรับปรุงแก้ไข  การปฏิบัติงานของหน่วยรับตรวจ  ให้มีประสิทธิภาพยิ่งขึ้น
5.เพื่อให้ผู้บังคับบัญชาได้ทราบถึงปัญหา  อุปสรรคในการปฏิบัติงาน  และสามารถแก้ไขได้อย่างรวดเร็วและทันเหตุการณ์
3. ขอบเขตของงานตรวจสอบ
	หน่วยตรวจสอบภายใน องค์การบริหารส่วนตำบลทุ่งโป่ง  ได้กำหนดขอบเขตการตรวจสอบด้านการเงิน  การบัญชี  และการปฏิบัติตามข้อกำหนด  ด้านการบริหาร  ด้านการดำเนินงาน  การประเมินผลการควบคุมภายใน  รวมทั้งบริการให้คำปรึกษา และงานด้านอื่นๆ  โดยคัดเลือกกิจกรรม  เนื้อเรื่องหรือโครงการที่มีความเสี่ยงสูงสุดมาดำเนินการตรวจสอบก่อนตามลำดับ  สำหรับวิธีการประเมินความเสี่ยงเพื่อเลือกกิจกรรมหรือโครงการนั้น  ซึ่งข้อมูลที่ใช้ในการประเมินความเสี่ยงมาจากระบบควบคุมภายใน  รายงานผลการตรวจสอบภายใน  คำสั่งการมอบหมายงาน  และมอบหมายหน้าที่ความรับผิดชอบ  โครงสร้างอัตรากำลังและการปฏิบัติงานหน่วยรับตรวจที่จะตรวจสอบ  มีทั้งสิ้น  จำนวน    4   หน่วย  ดังนี้

		1. สำนักปลัด  
		2. กองคลัง  
		3. กองช่าง  
		4. กองการศึกษา  ศาสนาและวัฒนธรรม  
4.ขั้นตอนการตรวจสอบภายใน
	หน่วยตรวจสอบภายใน  ให้ความสำคัญในเรื่องของการประเมิน  การควบคุมภายใน  การตรวจสอบผลการดำเนินการ  การตรวจสอบด้านการเงิน  พัสดุ  การตรวจสอบการปฏิบัติตามระเบียบ ข้อกำหนดและการติดตามและประเมินผลด้านต่างๆ ภายในหน่วยงาน  จึงมีขั้นตอนการดำเนินงาน  ดังนี้
	กิจกรรม/ ขั้นตอนการดำเนินงาน
	ระยะเวลาในการดำเนินการ

	1.จัดทำแผนการตรวจสอบภายใน และอนุมัติแผนการตรวจสอบภายใน
	ภายในวันที่ 30  กันยายน 2567

	2.การปฏิบัติงานตรวจสอบภายใน  โดยแจ้งให้หน่วยรับตรวจทราบ  เพื่อจัดเตรียมและนำเอกสารหลักฐานที่เกี่ยวข้องมาให้หน่วยตรวจสอบ ดำเนินการตามแผนการตรวจสอบภายใน
	อย่างน้อย 1 สัปดาห์ 
ก่อนการเข้าตรวจสอบฯ


	3.รายงานผลการตรวจสอบต่อนายกองค์การบริหารส่วนตำบลทุ่งโป่ง  และแจ้งให้หน่วยรับตรวจทราบ
	หลังจากตรวจสอบเสร็จไม่เกิน 7 วันทำการ
(ยกเว้น กรณีเร่งด่วนให้รายงานทันที)

	4.การติดตามผลการตรวจสอบภายใน
	หลังแจ้งผลการตรวจสอบภายใน 15 วันทำการ



5.  แนวทางการตรวจสอบภายใน
	1.ตรวจสอบความถูกต้อง  และเชื่อถือได้ของข้อมูลและตัวเลขต่างๆ  ด้วยวิธีการตรวจสอบที่ยอมรับโดยทั่วไป  ปริมาณมากน้อยตามความจำเป็นและเหมาะสมโดยคำนึงถึงประสิทธิภาพของระบบมาตรฐานการควบคุมภายในและความสำคัญของเรื่องที่ตรวจสอบ  รวมทั้งวิเคราะห์และประเมินผลการบริหารงานและการปฏิบัติงานของหน่วยรับตรวจ
	2. ตรวจสอบการปฏิบัติงานเกี่ยวกับการบริหารงบประมาณ  การเงิน  พัสดุ  และทรัพย์สิน  รวมทั้งการบริหารงานด้านอื่นๆ  ขององค์การบริหารส่วนตำบลทุ่งโป่ง  ให้เป็นไปตามนโยบาย  กฎหมาย  ระเบียบ  ข้อบังคับคำสั่งและมิติคณะรัฐมนตรี  ตลอดจนตรวจสอบการใช้ทรัพยากรทุกประเภท  เพื่อความประหยัด  และเกิดประสิทธิภาพและประสิทธิผลสูงสุด
	3.  สอบทานระบบการปฏิบัติงานตามมาตรฐานการตรวจสอบภายใน  เพื่อให้มั่นใจได้ว่าสามารถนำไปสู่  การปฏิบัติงานที่ตรงตามวัตถุประสงค์และสอดคล้องกับนโยบายของหน่วยงาน

	4. ติดตามผลการตรวจสอบ เสนอแนะให้คำปรึกษาแก่ผู้บริหารท้องถิ่น เพื่อให้การปรับปรุงแก้ไขของหน่วยรับตรวจถูกต้องตามที่เสนอแนะ
	5. การตรวจสอบภายในและการเสนอความเห็นในการตรวจสอบต้องเป็นอิสระ
	6. การปฏิบัติงานตรวจสอบภายใน  ให้เป็นไปตามมาตรฐานการตรวจสอบภายในตามที่สำนักงานตรวจเงินแผ่นดินกำหนดในกรณีที่ไม่ได้กำหนดมาตรฐานการปฏิบัติหน้าที่ไว้ให้ถือปฏิบัติตามมาตรฐานและคู่มือการตรวจสอบภายในของกระทรวงการคลัง
6. วิธีการตรวจสอบ
		1. การสุ่ม
		2. การตรวจนับ
		3. การตรวจสอบเอกสารหลักฐาน
		4. การคำนวณ
		5. การตรวจสอบการผ่านรายการ
		6. การตรวจสอบบัญชีย่อยและทะเบียน
		7. การตรวจหารายการผิดปกติ
		8. การตรวจสอบความสัมพันธ์ของข้อมูล
		9. การวิเคราะห์เปรียบเทียบ
		10. การสอบถาม
		11. การสังเกตการณ์ปฏิบัติงาน
		12. การตรวจทาน
		13. การประเมินผล
		14. การตรวจสอบตามระเบียบฯ ที่เกี่ยวข้อง
7. ผู้รับผิดชอบในการตรวจสอบ
		นางสาวปวีณา  พูนศิริวณิชย์  ตำแหน่ง  นักวิชาการตรวจสอบภายในชำนาญการ
8.  ระยะเวลาในการตรวจสอบ
		ตั้งแต่เดือนตุลาคม  2567  -  กันยายน  2568

9.  งบประมาณที่ใช้ในการตรวจสอบ
		เนื่องจากเป็นการตรวจสอบภายในในหน่วยงาน จึงไม่มีงบประมาณ และค่าใช้จ่ายในการดำเนินงาน

		จึงเรียนมาเพื่อโปรดพิจารณาอนุมัติ  
[image: รูปภาพประกอบด้วย ร่าง, ศิลปะเด็ก, ศิลปะการใช้เส้น, การวาดภาพ

คำอธิบายที่สร้างโดยอัตโนมัติ]							
ลงชื่อ                                   ผู้เสนอแผนการตรวจสอบ
                        			              (นางสาวปวีณา  พูนศิริวณิชย์)
                                                            นักวิชาการตรวจสอบภายในชำนาญการ
						

[image: รูปภาพประกอบด้วย ลายมือ, ตัวอักษร, การประดิษฐ์ตัวอักษร, ที่เขียนด้วยมือ

คำอธิบายที่สร้างโดยอัตโนมัติ]
(ลงชื่อ)                             ผู้เห็นชอบแผนการตรวจสอบ
        (นางสาวนิภา  ร่มจันทร์)  
                                                               ปลัดองค์การบริหารส่วนตำบลทุ่งโป่ง

[image: รูปภาพประกอบด้วย ไลน์, ร่าง

คำอธิบายที่สร้างโดยอัตโนมัติ]
(ลงชื่อ)	      ผู้อนุมัติแผนการตรวจสอบ
         (นายปัญญา    มาศยคง) 
                                                                นายกองค์การบริหารส่วนตำบลทุ่งโป่ง
  วันที่   30   กันยายน  พ.ศ.  2567

